Die grondberaad vroeer die jaar was 'n baie goeie gebeurtenis wat baie deure laat oopgaan het vir 'n moontlike orderlike manier van grondonteiening. Sedertdien het die President vir die eerste keer kennis geneem van Landbou en sy mense.
Die minister van landbou, bosbou en visserye, Senzeni Zokwana, het 300 wit en swart boere in die Oos-Kaap gerusgestel dat die regering nié van plan is om produktiewe boere se grond te onteien nie.
Besonderhede oor wanneer die staat geen of minder vergoeding vir onteiende eiendom gaan betaal, kan waarskynlik in nuwe onteieningswetgewing eerder as in die Grondwet vervat word. Daar steeds baie onsekerhede is, maar daar sal waarskynlik geen veranderings voor die verkiesing plaasvind nie.
Onteiening sonder vergoeding bly ’n groot risiko, maar die kanse is goed dat die finale produk baie kwalifiserings sal bevat. Die politieke landskap ná die verkiesing is egter ’n groot veranderlike.
Die howe gaan vol en besig wees en die uitslag sal in die guns van die grondwet wees op die stadium.
As die huidige regering nie hulle hande in die staatskas gehad het nie en hulle self verryk het nie, was daar oorgenoeg geld om grond op 'n wettige manier aan te koop en herteverdeel.
Die beginsel van vergoeding by onteiening word internasionaal erken, hoewel daar verskillende standaarde vir vergoeding bestaan. Internasionaal word onteiening sonder vergoeding slegs in baie beperkte omstandighede toegelaat.
Landbouers het veel meer vir grondhervorming gedoen as wat die regering oor die afgelope 20 jaar reggekry het. Die modelle is daar, dis gedoen en landbouers weet hoe om dit suksesvol te doen.
Die afgelope 24 jaar min maatskaplike transformasie plaasgevind het, en ons sit nou met ongelykhede wat groter is as in 1994.
Die ANC is al vir jare agterstallig met hulle beloftes wat hulle nou ingehaal het.
Apartheid wat al jare dood . Rassehaat is op sy ergste in die land agv die regering en sy swak bestuur en korrupsie.
Daar is groot geleenthede vir almal en landbouers neem nou al ’n lang tyd die leiding hiermee en sal soos altyd dit suksesvol afhandel.
Intussen werk ons Landbouers steeds om Suid Afrika te voorsien van voedsel en is ons dankbaar vir oorvloed voedsel wat produseer word.
Die regering en sy volgelinge is nog lekker vet en sal eers besef wat Landbou werd is wanneer daar nie meer kos op hulle borde is nie.
Ons landbouers is alreeds besig om die volgende oes in die grond te sit, ten spyte van die feit dat daar nog geen uitsluitsel is oor grondhervormimg nie.
suid afrika ,	grondregte ,	grondonteiening